I Could Fall in Love

"I Could Fall in Love" (בעברית: "אני יכולה להתאהב") הוא סינגל שהוקלט על ידי הזמרת-יוצרת האמריקאית סלינה מתוך אלבום האולפן החמישי שלה, Dreaming of You.<ref name=":0"></ref><ref name=":1"></ref> השיר יצא לאור ב-26 ביוני 1995, על ידי חברת התקליטים EMI לטין, כסינגל הראשון מתוך האלבום.<ref name=":0" /><ref name=":1" /> "I Could Fall in Love" ו-"Tú Sólo Tú" היו הסינגלים שיווקיים המובילים מהאלבום, שהראו את המעבר המוזיקלי שלה משירים בשפה הספרדית לשירים בשפה האנגלית.<ref></ref><ref></ref> מילות השיר מדברות על תחושות של שברון לב וייאוש ומביעות את הפחד של סלינה מדחייה מצד גבר שהיא מוצאת את עצמה מתאהבת בו. השיר נכתב, הולחן והופק על ידי קית' תומאס והוא בלדת פופ עם השפעות R&B, נשמה ורוק קל.<ref></ref>

מבקרי המוזיקה הפנו ביקורות חיוביות כלפי השיר והשוו אותו לשירים של סלין דיון, ברנדי נורווד ו-TLC. השיר זכה בפרס מוזיקת הטחאנו בקטגוריית "שיר הטחאנו של השנה" תוך שהאגודה האמריקאית למלחינים, מחברים ומוציאים לאור (ASCAP) וקבעה שהוא אחד מהשירים המבוצעים ביותר בשנת 1995. מגזינים ואתרי מוזיקה רבים כמו OC Weekly, BuzzFeed, Neon Tommy ולטינה טענו ש-"I Could Fall in Love" הוא אחד מהשירים הטובים ביותר שהקליטה סלינה במהלך הקריירה שלה.

השיר לא יצא כסינגל מסחרי בארצות הברית, עקב כך שחששו שהוא ימכור יותר עותקים מ-Dreaming of You עצמו ויפגע בהצלחה שלו. "I Could Fall in Love" הגיע למקום השמיני במצעד שירי הרדיו האמריקאי ולמקום הראשון במצעד השירים העכשוויים למבוגרים של קנדה. הוא נכנס לעשירייה הפותחת בקנדה הוט 100 ובמצעד הסינגלים שבניו זילנד. הוא הפך לשיר המושמע ביותר בקנזס סיטי, מיאמי ובבוסטון והשני המושמע ביותר בלוס אנג'לס.

הווידאו קליפ הנלווה שלו, בוים על ידי הקטור גלאן והציג מונטאז' של תצלומים וסרטונים של הופעות חיות של סלינה, שנאספו על ידי משפחתה. הוא הופץ לאחר מותה וקיבל מועמדות בקטגוריית "קליפ השנה" בטקס פרסי מוזיקת הטחאנו שהתקיים בשנת 1996. "I Could Fall in Love" הפך לאחד משיריה המפורסמים והמזוהים ביותר של סלינה ובשנות התשעים הוא הפך לשיר חתונות פופולרי. השיר הוקלט על ידי שלל אמנים שונים, ביניהם: אדריאן ביילון, ג'ניפר לופז, גלוריה אסטפן, ליסה ליושנר, סולאנג' נואלס ועלי-אולי וודסון.

== רקע והוצאה ==
לפני שסלינה חתמה על חוזה הקלטות בשנת 1989 עם EMI לטין,<ref name=":2"></ref> היא רמזה שהיא רוצה להתחיל להקליט שירים ואלבומים באנגלית.<ref></ref> צ'ארלס קופלמן, יו"ר חברת EMI רקורדס ביקש ממנה להקליט שלושה שירים ולשלוח לו אותם.<ref></ref> לאחר שהאזין להם, סירב קופלמן לתת לה להקליט מוזיקת קרוסאובר, מתוך אמונה שהיא צריכה לחזק תחילה את קהל המעריצים שלה. מאוחר יותר, לאחר שהוציא חמישה אלבומים בשפה הספרדית שכולם הפכו לאבני דרך חסרות תקדים בתעשיית המוזיקה הלטינית,<ref name=":2" /> קופלמן סבר כי סלינה הגיעה לשיאה בשוק הלטיני והוא אישר לה להקליט אלבום קרוסאובר.

סלינה ואחיה, המפיק המוזיקלי א.ב. קינטנייה השלישי,<ref></ref> הגיע לנאשוויל, טנסי, במטרה לשתף פעולה עם המפיק והיוצר קית' תומאס. תומאס יצר את הקטעים האינסטרומנטליים ל"I Could Fall in Love", אך לא הספיק להשלים את הקטעים הווקאליים, מה שאילץ אותו לשיר אותם בעצמו. סלינה וא.ב. אהבו את זה מיד וא.ב. אמר שהוא רוצה שהיא תקליט אותו בעצמה עבור האלבום שלה. היא הקליטה אותו בדצמבר 1994 בבית בנט בפרנקלין, טנסי וביל ויטינגטון עיבד אותו בסיוע של מייק קורבט וטוד מור. בעלה של סלינה כריס פרס, שפיקח על מהלך ההקלטות, הצהיר כי הן הושלמו ב-25 במרץ 1995.

ב-31 במרץ 1995 נרצחה סלינה בקורפוס כריסטי, טקסס, על ידי חברתה ונשיאת מועדון המעריצים שלה לשעבר, יולנדה סלדיבר.<ref></ref> מאוחר יותר, הודיע תומאס כי עבד על שיר אחר שהקליטה סלינה ואמר בריאיון ל-Biography שהוא לא הספיק לסיים אותו. "I Could Fall in Love" הופץ כסינגל המוביל מהאלבום Dreaming of You ב-26 ביוני 1995,<ref name=":11"></ref><ref></ref> במקביל ל-"Tú Sólo Tú", שיצא כסינגל עבור תחנות הרדיו הלטיניות. "I Could Fall in Love" נשלח לראשונה לרדיו להיטים עכשוויים, רדיו שירים עכשוויים למבוגרים, רדיו טופ 40, רדיו שירים אורבניים ורדיו שירים קצביים ב-15 ביוני 1995 ואילו "Tu Sólo Tú" נשלח לרדיו מוזיקת הטחאנו, לרדיו שירי הפופ ולרדיו השירים המקסיקניים האזוריים.<ref name=":8"></ref><ref name=":9"></ref> עורך מטעם מגזין Arizona Daily Star האמין שהשיר יצליח יותר ברדיו שירים עכשוויים למבוגרים מאשר בשאר פורמטי הרדיו, שם הצליחה בעיקר גלוריה אסטפן.<ref name=":3"></ref>

"I Could Fall in Love" הופץ כמקסי סינגל ב-26 ביוני 1995 באוסטרליה, ומקסיקו, וב-10 באוגוסט 1995 בגרמניה.<ref name=":10"></ref> ביפן יצא על גבי תקליטור כמקסי סינגל, בו נכללו גם השירים "Dreaming of You" ו-"Sukiyaki". "Tú Sólo Tú" הופץ כסינגל בעיקר במדינות דוברות ספרדית.<ref name=":3" /> פרד ברונסון ממגזין בילבורד הצהיר כי "אם EMI לטין הייתה מוציאה את "I Could Fall in Love" כסינגל בארצות הברית, הוא היה נכנס בוודאות לטופ 40 במצעד הבילבורד הוט 100 והיה הופך לשיר הראשון של מוזיקאי שנפטר שהיה עושה זאת, מאז "Pledging My Love" של ג'וני אייס, שעשה זאת בשנת 1955".<ref name=":7"></ref>

== הרכב ומילים ==
"I Could Fall in Love" הוא שיר מיד-טמפו,<ref></ref> בלדת פופ ו-R&B, עם השפעות של נשמה ורוק קל.<ref name=":4"></ref> מריו טרדל, כתב מ-The Dallas Morning News, כינה את השיר כ"בלדה גשמית".<ref name=":5"></ref> בשיר יש שימוש בפסנתר אלקטרוני, מכונת תופים, תוך שברקע ניתן לשמוע צלילי כינור וחליל.<ref name="musicnotes.com"></ref> בנוסף, יש שימושים נלווים בתופי בס, כלי מקלדת, גיטרת פלמנקו,<ref name=":4" /> גיטרה ספרדית וסינתיסייזרים.<ref name=":4" /> "I Could Fall in Love" כתוב בסולם מז'ורי. הטווח הקולי של המנגינה משתרע בין התו <small>3</small> ל-A<small>4</small>.<ref name="musicnotes.com"/> סנדי מאסו מSt. Louis Post-Dispatch כתבה, "השירים האלה ["I Could Fall in Love", "I'm Getting Used to You" ו-"Captive Heart"] היו אמורים להיות לזכות להצלחה כחלק מהוצאת אלבום הקרוסאובר שלה. אין ספק שהם שירי פופ/R&B קליטים וחדישים. בנוסף, הלחן של "I Could Fall in Love", נפלא".<ref></ref> עורך מ-Contra Costa Times כינה את השיר "בלדה ג'אזית".<ref></ref> בספרו של דוני ברוסקה BPM List 2006: Main Edition נכתב כי השיר הוא "שיר עכשווי למבוגרים". אנדרו גריפין מ-The Town Talk כינה אותו כ"שיר טקס-מקס (טקסס-מקסיקו)" וכ"שיר פופ".<ref></ref>

"I Could Fall in Love" דומה ל-"Dreaming of You", מבחינת המשמעות.<ref name=":5" /> כלי תקשורת רבים, ביניהם Milwaukee Journal ומגזין בילבורד, כינו אותם "בלדות וידוי",<ref></ref><ref></ref><ref name=":6"></ref> והוסיפו כי יש בהם מסרים פגיעים, הן מבחינה רגשית והן מבחינה רומנטית. מחד גיסא, סלינה כמהה לאהבה אמיתית ומאידך גיסא, מוצאת אותה כבלתי ניתנת להשגה.<ref></ref> טרדל האמין ש-"I Could Fall in Love" מהווה תגובה עקיפה לאביה ולמנהלה של סלינה, אברהם קינטנייה ג'וניור, שאילץ אותה ואת פרס לסיים את מערכת היחסים ביניהם היות שפרס היה תלותי בה.<ref></ref> רמירו בור מ-San Antonio Express-News האמין כי השיר "Missing My Baby" של סלינה מ-1992 חולק קווי דמיון עם "I Could Fall in Love", היות ששניהם מדברים על "אהבה בלתי נשלטת, שמונעת מאדרנלין". מאוחר יותר, כתב בור כי ההבדל בין שניהם הוא שהמילים של "I Could Fall in Love" הוקלטו ב"ייסורים רבי עוצמה" שמאלצים את סלינה "ליפול לתוך בדידות עמוקה".<ref></ref>

הבית הראשון של "I Could Fall in Love" מדבר על מושא רצונה של סלינה להתקרב למאהב שלה, מכיוון שרגשותיה מכבידים עליה יתר על המידה. עם זאת, היא חוששת שאם היא תישאר צמודה אליו, היא עלולה "לאבד שליטה". סלינה מאמינה שהתאהבותה יכולה להוביל לאהבה רומנטית. לאחר מכן, היא שרה "יכולתי להתאהב בך", אך היא תוהה איך תרגיש אם תיגע בו בפעם הראשונה. הפחד להיות דחויה ולא אהובה מוביל אותה לשמור את רגשותיה לעצמה,<ref></ref> והיא מתחילה להאמין שאהבתה היא "לא נכונה". היא ממשיכה ושרה "ואני מניחה שאני צריכה לנסות / לעשות את מה שאני צריכה לעשות / אבל הייתי יכולה להתאהב / להתאהב בך". באמצע השיר, סלינה שרה קטעים בספרדית בהם היא מצהירה שהיא תמיד חולמת עליו, מדמיינת שהוא אוהב אותה. היא שרה את הפזמון פעמיים לפני שהשיר מסתיים, מבלי שהיא חלקה את רגשותיה, אלא השאירה אותם לעצמה.<ref name="musicnotes.com"/>

== ביקורת ==
"I Could Fall in Love" קיבל ביקורות חיוביות מטעם מבקרי המוזיקה, שציינו את קווי הדמיון שלו לשירים אחרים. אד מוראלס ממגזין Vibe הרגיש ש"בגלל השימוש בתופים בשיר, הוא מזכיר את שיריו של ג'ון סקאדה",<ref></ref> וציין כי יש לו דמיון לשירים שהקליטו ברנדי נורווד ו-TLC.<ref></ref> עורכת מ-Star-News טינה ש"השיר מזכיר את סגנונה של סלין דיון".<ref></ref> ג'יימס האנטר, מ-Vibe, שיבח את מילות השיר וכינה אותן כ"יצירת מופת". הוא העיר כי "מותה של סלינה הפך אותו לקשה יותר להאזנה".<ref></ref> לארי פליק מבילבורד תיאר את "I Could Fall in Love" כ"שיר אהבה אופטימי שמותיר את המאזין בתחושה עצובה ועגומה".<ref></ref> ג'ון לנרט, גם הוא מבילבורד, טען שהשיר מכיל "נרטיבים חושניים",<ref name=":7" /> והוסיף כי "השיר הוא מעין וידוי רומנטי ומפתה".<ref name=":6" /> טרדל, מ-The Beaver County Times, טען שהמרכיב העיקרי בו הוא "מוזיקת הקרוסאובר".<ref></ref>

מרי טלבוט מניו יורק דיילי ניוז שיבחה את קולה "הרך והקטיפתי" של סלינה.<ref></ref> עורך מ-San Jose Mercury News כתב ש-"I Could Fall in Love" ו-"Dreaming of You" עזרו לסלינה להפוך ל"גלוריה אסטפן החדשה".<ref></ref> ריצ'רד טורס מ-Newsday טען ששני השירים האלה הם "המנונים רומנטיים".<ref></ref> אנריקה פרננדז מ-Sun-Sentinel תיאר את "I Could Fall in Love" כ"יפה",<ref></ref> ואילו עורך מ-The Sacramento Bee כינה אותו כ"שיר R&B עדין, שמושפע מהמוזיקה הלטינית".<ref></ref> בגלל "המילים הפשטניות והחוזרות על עצמן" של השיר, רמירו בר מ-San Antonio Express-News טען שמדובר ב"שיר החלש ביותר מתוך Dreaming of You".<ref></ref>

אליזבת רודריגז קסלר ואן פרין כתבו בספרן Chican@s שהשיר הוא "שיר פופ טהור". ג'ואי גררה מ-Houston Chronicle התייחס אליו גם כן וטען כי "הוא הפך את סלינה לכוכבת קרוסאובר לאחר מותה".<ref></ref> ב-31 במרץ 2010, תרזה ג'וסינו מ-PopMatters טענה כי מעריציה דוברי האנגלית אינם זוכרים אותה עוד ואמרה כי לדעתה, הם לא שכחו את "Dreaming of You" ו-"I Could Fall in Love".<ref name=":12"></ref> רנדי ברגמן ממגזין האופנה Fashion כינה את השיר כ"בלדה אדירה".<ref></ref>

== הכרה ושבחים ==
"I Could Fall in Love" קיבל שתי מועמדויות בטקס פרסי מוזיקת הטחאנו שהתקיים בשנת 1996 בקטגוריות "שיר השנה" ו"שיר הטחאנו-קרוסאובר של השנה", אך זכה בשנייה מביניהן.<ref name="tejanomusicawards.com"></ref> האגודה האמריקאית למלחינים, מחברים ומוציאים לאור קבעה שהוא אחד מהשירים המבוצעים ביותר בשנת 1995. מרקו טורס מ-OC Weekly, כינה את השיר כ"כל כך מתוק, כל כך אוהב, כל כך מוחלט, מדהים ומקסים להפליא!" ודירג אותו במקום השביעי ברשימת "10 השירים הטובים ביותר של סלינה בכל הזמנים".<ref></ref> בריאן גלינדו מ-BuzzFeed האמין ש"הבלדה המלנכולית הזו, היא עוד דוגמה נהדרת ליכולתה של סלינה לבטא את רגשותיה", תוך שדירג אותו במקום החמישי ברשימת "15 שירי הסלינה הגדולים בכל הזמנים".<ref></ref>

במגזין לטינה מיקמו את "I Could Fall in Love" במקום השלישי ברשימת "זוכרים את סלינה: עשרת השירים המובילים שלה".<ref></ref> אשלי ולז מ-Neon Tommy טענה כי "סלינה מרגישה פגיעה מאוד בשיר והיא מצליחה לבטא בו את עצמה" והוסיפה כי "הוא מציג את יכולותיה הקוליות הטובות שלה, דבר אשר עזר להכניס אותה למיינסטרים האמריקאי". בנוסף היא דירגה אותו במקום השני ברשימת "5 השירים המובילים של סלינה".<ref></ref>

== הצלחה מסחרית ==
דייוויט סיגרסון, נשיא ומנכ"ל EMI רקורדס, חשש ש-"I Could Fall in Love" עשוי למכור יותר עותקים מ-Dreaming of You ולכן הוא לא הוציא אותו כסינגל בארצות הברית.<ref></ref> בעקבות ההחלטה, הוא לא היה יכול להיכנס למצעד הבילבורד הוט 100.<ref name=":7" /><ref></ref> "I Could Fall in Love" הגיע למקום הרביעי במצעד השירים הלטיניים של בילבורד ב-1 ביולי 1995,<ref></ref><ref></ref> והגיע למקום השני בשבוע לאחר מכן, מה שהפך אותו לשיר בשפה האנגלית היחיד הראשון בהיסטוריה שעשה זאת. "Tú Sólo Tú" ו-"I Could Fall in Love" איישו את המקום הראשון והשני במצעד במשך חמישה שבועות רצופים.<ref></ref> לפיכך, הפכה סלינה לאמן הראשון בהיסטוריה שהצליח להכניס שיר בספרדית ובאנגלית למקום הראשון והשני<ref name=":6" /> "I Could Fall in Love" דורג במקום החמישי במצעד סוף השנה של המצעד.<ref></ref> בשנת 1998 השיא שלו נשבר, כאשר הלהיט "My Heart Will Go On" של סלין דיון, הצליח להפוך לשיר הראשון בשפה האנגלית שכבש את פסגת המצעד.<ref></ref>

"I Could Fall in Love" הגיע למקום ה-46 במצעד שירי הרדיו ב-8 ביולי 1995,<ref></ref> ולאחר כמה שבועות, הצליח לעלות למקום השמיני.<ref></ref> במצעד השירים העכשוויים למבוגרים, הגיע בשיאו למקום ה-12 וקיבל את תואר "השיר עם הדירוג הגבוה ביותר במצעד", באותו השבוע.<ref></ref> הוא שהה במקום ה-14 במשך שלושה שבועות רצופים במצעד, החל מ-21 באוקטובר 1995.<ref></ref>

השיר דורג במקום ה-17 במצעד 40 השירים למבוגרים,<ref name="allmusic.com"></ref> תוך שהצליח להגיע למקום החמישי במצעד השירים הקצביים.<ref name="allmusic.com"/> במצעד 40 שירי המיינסטרים, הגיע בשיאו למקום ה-15.<ref name="allmusic.com"/> בניו זילנד, זכה להצלחה רבה כאשר נכנס לעשירייה הפותחת במצעד הסינגלים של המדינה.<ref></ref> באיסלנד הגיע בשיאו למקום ה-11,<ref></ref> ובקנדה הוט 100 הגיע למקום העשירי.<ref></ref> השיר כבש את פסגת מצעד השירים העכשוויים למבוגרים שבקנדה והפך לאחד משיריה המצליחים ביותר של סלינה במצעד.<ref></ref> במצעד הסינגלים האוסטרלי התברג במקום ה-60 בלבד.<ref></ref> איגוד תעשיית ההקלטות האמריקאי העניק לו את תואר הזהב, על מכירות של למעלה מ-500,000 עותקים במדינה.<ref name="riaa.com"></ref>

== וידאו קליפ ==
הווידאו קליפ הנלווה של השיר, בוים על ידי הקטור גלאן והציג מונטאז' של תצלומים וסרטונים של הופעות חיות של סלינה, שנאספו על ידי משפחתה. הוא הופץ לאחר מותה וקיבל מועמדות בקטגוריית "קליפ השנה" בטקס פרסי מוזיקת הטחאנו שהתקיים בשנת 1996.<ref name="tejanomusicawards.com"/><ref></ref> הוא הגיע למקום ה-11 במצעד הקליפים של VH1, למקום השישי במצעד הקליפים של BOX,<ref name=":7" /> למקום העשירי במצעד הקליפים של MOR Music ולמקום השלישי במצעד הקליפים של CMC.<ref></ref>

נכון לאוקטובר 2020, מונה הצפיות של הקליפ עומד על למעלה מ-25 מיליון צפיות.<ref></ref>

== השפעה תרבותית ==
"I Could Fall in Love" שלט בתחנות רדיו הלהיטים העכשוויים,<ref name="nl.newsbank.com"></ref> דבר שהתייחסו אליו מבקרי המוזיקה.<ref name="nl.newsbank.com"/><ref></ref> השיר זכה לקידום מסיבי והצלחה גדולה בארצות הברית,<ref></ref> והפך לשיר המושמע ביותר בקנזס סיטי, מיאמי ובבוסטון והשני המושמע ביותר בלוס אנג'לס.<ref name=":7" /> בטוסון, אריזונה, הוא הושמע כל שעתיים וחצי,<ref></ref> ובסן אנטוניו כל שעה.<ref></ref> בתחנת הרדיו KBTQ, נוגן השיר פי 25 מאשר כמות הניגונים שלו בשאר פורמטי הרדיו האמריקאים.<ref></ref> הוא עזר במכירות אלבומיה של סלינה, תוך שגרם לתקשורת להפנות כלפיה תשומת לב רבה.<ref name=":7" /> הוצאתו גרמה לתחנות הרדיו בדרום טקסס לנגן אותו בצורה שכונתה "התקפה פתאומית".<ref></ref> בריברסייד, קליפורניה, מנהלי תחנות הרדיו דיווחו ש-"I Could Fall in Love" היה אחד משלושת הלהיטים המושמעים ביותר ברדיו באותה העת.<ref></ref> תקליטן בסן אנטוניו סיפר בריאיון ל-The Victoria Advocate ש"התגובה של הקהל דובר האנגלית הייתה מדהימה וביקשו לנגן אותו שוב ושוב".<ref name=":11" /><div class="thumbinner" style="margin-right: 10px;float:left">
{| style="border-spacing: 1px; border: 0px solid darkgray;"
|208x208 פיקסלים
|200x200 פיקסלים
|}
ג'ניפר לופז וגלוריה אסטפן, שהקליטו את השיר כמחווה לסלינה.
</div>"Dreaming of You" ו-"I Could Fall in Love" היו השירים הדיגיטליים הנמכרים ביותר של EMI רקורדס מ-1 באפריל 2004 עד 31 במרץ 2005.<ref></ref> "I Could Fall in Love" הפך לאחד משיריה המצליחים ביותר של סלינה,<ref name=":12" /> והפך במהירות לשיר חתונה פופולרי. קהל המעריצים דובר האנגלית שלה גדל בצורה משמעותית כתוצאה מהפופולריות הנרחבת שלו.<ref name=":7" /><ref></ref><ref></ref> אמנדה אדוארדס מ-Voxxi.com כינתה אותו כ"אחד משירי האהבה הלטיניים הפופולריים ביותר בכל הזמנים".<ref></ref>

=== גרסאות כיסוי ===
מספר מוזיקאים הקליטו את השיר מחדש, בשלל סוגות מוזיקליות שונות. הזמרת והשחקנית האמריקאית הפוארטו ריקנית, ג'ניפר לופז, ביצעה ליפ סינק לשיר, בעת שגילמה את סלינה בסרט הביוגרפי "סלינה" משנת 1997,<ref></ref> אשר זכה לשבחים מצד המבקרים. ב-The Wichita Eagle תואר השיר כ"מקסים להפליא" ואמר שהוא מבטא את הרגשות של מעריציה של סלינה.<ref></ref> לופז כללה את "I Could Fall in Love" ברשימת השירים של סיבוב ההופעות שלה "Lets Get Loud Tour" משנת 2001, וביצעה אותו בהופעה שהתקיימה בקולוסיאום רוברטו קלמנטה בסן חואן, פוארטו ריקו,<ref></ref> תוך שב-11 בפברואר 2003, כללה אותו באלבום הווידאו הראשון שלה, Jennifer Lopez: Let's Get Loud.<ref></ref> הזמרת הקובנית גלוריה אסטפן ביצעה גרסת כיסוי לשיר במהלך בשנת 2005;<ref></ref><ref></ref> טרדל פרסם ב-The Dallas Morning News "כי זה היה ביצוע יפה".<ref></ref> הזמרת הפוארטו ריקנית אנה הקליטה את השיר לאלבומה, Amor Latino.<ref></ref> הזמר הקוריאני Im Tae Kyung ביצע את השיר כבלדת פופ, תוך שברקע ניתן היה לשמוע גיטרה. גרסה רגאיי של השיר בוצעה על ידי פיונה ונכללה באלבום, Best of Sweet Love.<ref></ref>

ליסה ליושנר, מתמודדת בעונה השלישית של תוכנית הטלוויזיה "אמריקן איידול", הקליטה את השיר וכללה אותו באלבומה, Reality.<ref></ref> באלבום האוסף השלישי של קומביה קינגס Duetos (2005), אחיה של סלינה א.ב. קינטנייה השלישי, הקליט את "I Could Fall in Love", תוך שצירף את קולה של סלינה.<ref></ref> השיר נכלל באלבום Familia RMM Recordando a Selena, שהוקלט על ידי אמנים שונים בשנת 1996. את הביצוע המחודש ביצעו לוס ג'ובנס דל באריו.<ref></ref> באחד מפרקי העונה העשירית של "אמריקן איידול" הופיעה המתמודדת קארן רודריגס עם השיר, תוך שזכתה לביקורות חיוביות על הביצוע.<ref></ref><ref></ref> בוושינגטון פוסט התייחסו לביצוע של רודריגס.<ref></ref> קייטי סטיבנס טענה בריאיון להוליווד ריפורטר שהשופטים הגזימו כאשר כינו את רודריגס כ"סלינה החדשה". רודריגס הקליטה את השיר מחדש בשנת 2011 וכללה אותו באלבום הבכורה שלה, שהפיק ג'ים ג'ונסין.<ref></ref>

סולאנג' נואלס כללה את השיר ברשימת השירים של סיבוב ההופעות העולמי שלה שהתקיים ב-2013 וזכתה לשבחים מטעם מבקרי המוזיקה.<ref></ref><ref></ref> ג'ואי גררה מ-Houston Chronicle כתב כי "הביצוע של נואלס לשיר, מעניק לו טוויסט מקסים".<ref></ref> הכותבת ארין בראונר ממגזין SF Weekly טענה שהביצוע של נואלס היה "רגע השיא של אותו הלילה" בעת שביצעה אותה בתחילת סיבוב ההופעות שלה בארצות הברית. בראונר הוסיפה כי "השילוב הסקסי של סולאנג' עם שיר האהבה של סלינה, היה דבר טוב מידי שהקהל כמעט ולא היה יכול להתמודד איתו" והצהירה כי "הקהל הוציא את הטלפונים במהירות על מנת לצלם את הביצוע".<ref></ref> ב-29 במרץ 2015 ביצעו הזמרות הפיליפיניות אנג'לין קווינטו, ינג קונסטנטינו וג'וריס פרננדז את "I Could Fall in Love" בתוכנית הטלוויזיה "ASAP". הזמרת האמריקאית אדריאן ביילון ביצעה את השיר במהלך תוכנית האירוח "The Real".<ref></ref><ref></ref>

== רשימת השמעה ==

== קרדיטים וצוות ==
הקרדיטים נלקחו מתוך הערות האלבום, Dreaming of You.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name="riaa.com"/>
|זהב
|500,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ארצות הברית
|15 ביוני 1995
|רדיו להיטים עכשוויים • טופ 40 • רדיו אורבני עכשווי • רדיו קצבי עכשווי
| rowspan="8" |EMI לטין
|<ref name=":8" /><ref name=":9" />
|-
!מקסיקו
| rowspan="3" |26 ביוני 1995
|סינגל שיווקי
|
|-
!אוסטרליה
| rowspan="2" |מקסי סינגל
|
|-
!יפן
|<ref name=":10" />
|-
!גרמניה
|10 באוגוסט 1995
|תקליטור
|<ref></ref>
|-
!צרפת
|18 ביולי 1995
| rowspan="3" |הורדה דיגיטלית
|<ref></ref>
|-
!יפן
|25 בפברואר 1999
|<ref></ref>
|-
!בריטניה
|24 בספטמבר 2002
|<ref></ref>
|}

== קישורים חיצוניים ==

== הערות שוליים ==

קטגוריה:שירי 1995
קטגוריה:סינגלים מ-1995
קטגוריה:שירי סלינה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:בלדות משנות ה-1990
קטגוריה:בלדות נשמה
קטגוריה:בלדות פופ
קטגוריה:בלדות R&B עכשוויות
קטגוריה:סינגלים בהוצאת EMI לטין
קטגוריה:שירים שהתפרסמו לאחר מות מבצעיהם